Richter

**Richter** on Sileesia päritolu Poola, Liivimaa, Eestimaa, Kuramaa ja Saaremaa aadlisuguvõsa.

Esimene teadaolev suguvõsa esindaja oli Sileesiast pärit Poola-Liivimaa asehaldur Chodkiewiczi sekretär, ning Vidzeme Suntaži (Sunzel) kihelkonnas asunud Sidgunda (hiljem Riktere, Siggund) ja Vatrāne (Wattram) mõisnik Christoph Richter, kes kuningas Zygmunt II Augusti poolt 1569. aastal aadeldati.

Suguvõsa immatrikuleeriti 1746. aastal Eestimaa (nr. 116) , 1747. aastal Liivimaa (nr. 60),, 1783. aastal Piltene (nr. 219) ja 1878. aastal Saaremaa (nr. 74) rüütelkonna aadlimatriklisse. 1908. ja 1912. aastal annetati suguvõsa liikmetele ka Venemaa keisririigi paruni tiitel.

## Mõisad
1601 aastal pantis kuningas Karl IX Hans Richterile 1 700 riigitaalri eest Suure-Lähtru küla 10 adramaad, mille aga Gustav II Adolf 1624 aastal 1000 riigitaalri eest välja ostis ja Menshik Baranoffile läänistas.

Richteritele kuulusid Liivimaa Eesti alal Kavastu, Kaiavere, Vaiatu, Valgjärve, Saverna, Vastse-Kuuste, Väimela, Saarejärve, Pindi ja Lõve, ning Eestimaal Haapsalu juures asunud Uuemõisa ja Paslepa jt Richterite mõisad.

## Suguvõsa liikmeid

Richterite sugupuu, mille esitamiseks on kasutatud de Villiers/Pama süsteemi (en)
*A Christoph Richter (mainitud allikates 1569–1607), Rzeczpospolita Liivimaa asehaldur Jan Hieronimowicz Chodkiewiczi sekretär
**B Christoph Richter (mainitud allikates 1621–1657), Rootsi sõjaväelane (leitnant), Liivimaa maanõunik
***C1 Engelbrecht von Richter, Rootsi sõjaväelane (ooberstleitnant)
****D Otto Adam von Richter (1655–1732), Rootsi sõjaväelane (kapten), abiellus šoti päritolu Katharina Maria Forbes af Lundiga.
*****F Christoph Adam von Richter (1694–1758), Liivimaa rüütelkonna sekretär, Eestimaa maanõunik, Uuemõisa ja Sutlepa mõisnik Eestimaal
***C2 Adam von Richter (1630–1710), Rootsi sõjaväelane (ooberstleitnant), Liivimaa maanõunik (1690), Šķiliņi, Ādami mõisnik
****D Otto Christoph von Richter (1678–1729) (de), Liivimaa maamarssal 1717–1721, Sidgunda, Šķiliņi, Iļķēni, Vatrāne, Kastrāne, Mārciena mõisnik
*****F Christoph von Richter (1713–1762), Liivimaa rüütelkonna sekretär ja õuekohtu assessor Sidgunda mõisnik; Sidgunda ja Kuuste-Väimela haru esivanem

### Sidgunda suguvõsaharu
*A Christoph Adam von Richter (1751–1815), Venemaa keisririigi riigitegelane, Liivimaa tsiviilkuberner, Riia kreisi Suntaži kihelkonna Sidgunda (saksa k. *Riktere*), Šķiliņi jt mõisnik. Sidgunda suguvõsaharu
**B1 Georg ''Leonhard'' Christoph von Richter (1778–1823), Venemaa keisririigi sõjaväelane (kindralmajor), Dünaburgi, Riia komandant, Vatrāne, Mārciena, Ranka ja Sēļi mõisnik
***C Alexander von Richter (1803–1864),  Venemaa riigiametnik Välisministeeriumis, tõeline riiginõunik ja kirjanik
****D Parun (1912) Theodor von Richter (1852–1925), kreisideputaat, 1898–1899 Liivimaa maanõunik, 1899–1902  Liivimaa rüütelkonna sekretär, Balti Konstitutsioonilise Erakonna sekretär (1905), Vecdrusti mõisnik
**B2 Otto Johann Engelbrecht von Richter (1779–1833), riiginõunik, kammerhärra
**B3 Burchard Adam von Richter (1782–1832; ru), Venemaa keisririigi sõjaväelane (kindralleitnant, kindraladjutant; jalaväekindral)
***C1 *Alexander* Christoph Friedrich von Richter (1809–1859),  Venemaa keisririigi riigiametnik Välisministeeriumis
***C2 Otto von Richter (1830–1908; ru), Venemaa keisririigi jalaväekindral, kindraladjutant, Sidgunda, Šķiliņi, Iļķēni mõisnik Riia kreisis Suntaži kihelkonnas
****D Parun (1908) Otto Theodor von Richter (1871–1920; ru), Venemaa keisririigi kontradmiral

### Kuuste–Väimela suguvõsaharu
*A Otto Johann Magnus von Richter (1755–1826), Liivimaa maanõunik ja maamarssali kt. 1797 ja 1822–24, Kambja kihelkonna Vana-Kuuste  ja  Põlva kihelkonna Väimela mõisa  mõisnik. Kuuste–Väimela suguvõsaharu
**B1 Eduard von Richter (1790–1847), Liivimaa maanõunik ja maamarssal 1836–1839, Vana-Kuuste, Leevi, Väimela, Pindi ja Räpina mõisnik
***C1 Otto *Eduard* von Richter (1816–1900), Väimela mõisnik
***C2 Arthur von Richter (1824–1892), kihelkonnakohtunik, Tartu kreisikohtunik, Liivimaa Talurahva Rentpanga Eesti distrikti direktor, Liivimaa rüütelkonna sekretär (1860–1862) ja Liivimaa maanõunik, Liivimaa Mõisnikkude Maakrediitseltsi ülemdirektor 1887–1892, Vaiatu, Valgjärve, Saverna, Saarjärve, Kavastu mõisnik .
**B2 Otto Friedrich von Richter (1791–1816; de), orientalist ja kirjanik.

### Kuramaa Richterid
*A Johann Georg Leberecht von Richter  (1763 Köthen Saksi-Anhalt – 1840 Dobele Kuramaa kubermang) (de), vaimulik Liivimaal, VELK Kuramaa konsistooriumiringkonna Kuramaa konsistooriumi liige, 1833. aastast Kuramaa konsistooriumi kindralsuperintendent ja asepresident, aadeldatud 1832. aastal ja kantud Peterburi kubermangu aadlisuguvõsaraamatusse, üks Kuramaa Kirjanduse ja Kunsti Seltsi asutajatest, Läti kirjandusseltsi liige
**B *Julius* Wilhelm Theophil von Richter (1808–1892), luteriusu vaimulik Liivimaal ja Venemaal, VELK Peterburi konsistooriumiringkonna kindralsuperintendent ja asepresident 1861–1868 Venemaa Evangeeliumi Luteriusu Kiriku Peakonsistooriumi asepresident 1868–1892, aadeldatud 1832. aastal

## Vaata ka
*Väimela mõisa Richterite kalmistu
*Svjatoslav Richter (1915–1997), pianist

## Viited

## Kirjandus
*Richterite aadlisuguvõsa, Lõunaleht, nr. 3, 23 jaanuar 2020
## Välislingid